**Αξιότιμοι Κύριοι,**

Στα πλαίσια της 2ης Δημόσιας Διαβούλευσης τεχνικών προδιαγραφών για την προμήθεια Ψηφιακού Ακτινολογικού Συγκροτήματος για τις ανάγκες του Νοσοκομείου σας και με δεδομένη την πολυετή εμπειρία, κατάρτιση καθώς και την πολύ μεγάλη σε αριθμό εγκατεστημένη βάση Ψηφιακών Ακτινολογικών Συγκροτημάτων τόσο παγκοσμίως όσο και στην ελληνική αγορά της εταιρείας μας, σας παραθέτουμε τις παρατηρήσεις/εναλλακτικές προδιαγραφές που θα επιτρέπουν την από πλευράς της εταιρείας μας συμμετοχή στον εν λόγω διαγωνισμό αναφορικά με την εν λόγω προμήθεια.

* Στην Ενότητα 1.1.2 ΜΟΝΑΔΩΝ ΑΚΤΙΝΩΝ Χ (ΑΝΑΡΤΗΣΗ ΟΡΟΦΗΣ) ΜΕ ΑΚΤΙΝΟΛΟΓΙΚΗ ΛΥΧΝΙΑ και στην υπ` αριθμόν 1.1.2.6 τεχνική προδιαγραφή ζητείται:

|  |  |  |
| --- | --- | --- |
| *1.1.2.6* | *Θερμοχωρητικότητα ανόδου λυχνίας, kHU* | *400KHU* |

Η εταιρεία ΦΙΛΙΠΣ, μία από τις λίγες κατασκευάστριες εταιρείες ακτινολογικών λυχνιών στον κόσμο, εξοπλίζει τα ακτινολογικά συστήματα με λυχνίες θερμοχωρητικότητας 300KHU και μόνο.

Οι συγκεκριμένες ακτινολογικές λυχνίες απάγουν την θερμότητα από την περιστρεφόμενη άνοδο με μέγιστο ρυθμό 105.300 HU/min και ο οποίος σε συνδυασμό με την ανωτέρω θερμοχωρητικότητα εξασφαλίζει φορτίο χρήσης για τουλάχιστον 100 ακτινογραφίες την ώρα.

Οι συγκεκριμένες λυχνίες εξοπλίζουν τα ακτινολογικά μας συστήματα ανά την επικράτεια σε μεγάλα Νοσοκομεία (ΓΕΝΝΗΜΑΤΑΣ, ΕΥΑΓΓΕΛΙΣΜΟΣ, νοσοκομείο στο οποίο υπάρχουν ήδη σε λειτουργία τρία συστήματα με χρήση της ίδιας λυχνίας) χωρίς ουδέποτε να τεθεί θέμα μη επάρκειάς  τους  κάτω από απαιτητικό φόρτο εργασίας.

Προτείνουμε την επαναδιατύπωση της ανωτέρω τεχνικής προδιαγραφής ως ακολούθως:

|  |  |  |
| --- | --- | --- |
| 1.1.2.6 | Θερμοχωρητικότητα ανόδου λυχνίας, kHU | 300KHU |